แรงขายหุ้นใหญ่กด SET บ่ายวูบ 24 จุดหลุดแนวรับ 1,600 วิตกศก.โลกฉุดผลประกอบไตรมาส 3 หดตัว
แรงขายหุ้นใหญ่กด SET บ่ายวูบ 24 จุดหลุดแนวรับ 1,600 วิตกศก.โลกฉุดผลประกอบไตรมาส 3 หดตัว โดย ณ เวลา 14.35 น. อยู่ที่ระดับ 1,596.89 จุด ลบ 24.08 จุด หรือ 1.49% ด้วยมูลค่าการซื้อขาย 4.22 หมื่นล้านบาท โดยดัชนีได้ปรับตัวลดลงจนหลุดระดับ 1,600 จุด
แรงขายหุ้นใหญ่กด SET บ่ายวูบ 24 จุดหลุดแนวรับ 1,600 วิตกศก.โลกฉุดผลประกอบไตรมาส 3 หดตัว โดยเวลา 14.35 น.อยู่ที่ 1,596.89 จุด ลบ 24.08 จุด หรือ 1.49% ด้วยมูลค่าการซื้อขาย 4.22 หมื่นล้านบาท
25 ต.ค. 2562

ผู้สื่อข่าวรายงานว่า ดัชนีตลาดหุ้นไทย ณ เวลา 14.35 น. อยู่ที่ระดับ 1,596.89 จุด ลบ 24.08 จุด หรือ 1.49% ด้วยมูลค่าการซื้อขาย 4.22 หมื่นล้านบาท โดยดัชนีได้ปรับตัวลดลงจนหลุดระดับ 1,600 จุด ในช่วงเปิดตลาดภาคบ่ายวันนี้ จากแรงเทขายในหุ้นขนาดใหญ่ อาทิ AOT, PTT, CPALL และ SCC
10 หุ้นกดดัชนี

ด้านนักวิเคราะห์ บล.ซีจีเอส-ซีไอเอ็มบี ระบุว่า ดัชนีภาคบ่ายแกว่งตัวในแดนลบ แม้จะรีบาวส์ขึ้นมาแต่สุดท้ายจะปิดในแดนลบ หลังเกิดแรงขายหุ้นทั่วกระดานอย่างหนักที่ส่งผลทางจิตวิทยาการลงทุนแม้ตลาดยังมีแรงหนุนจากหุ้นกลุ่มผลิตไฟฟ้า แต่คาดจะเริ่มเป็นการเก็งระยะสั้นมากขึ้นหลังค่า P/E ของกลุ่มผลิตไฟฟ้าวิ่งขึ้นไปเล่นที่ค่าสูงเกือบเท่าๆ กับช่วงเกิดวิกฤตเศรษฐกิจไทยในปี 1997 จึงมองว่าดัชนีน่าจะขึ้นได้ลำบากจนกว่าจะเห็นปัจจัยหนุนดีๆ เข้ามาในสัปดาห์หน้ามองดัชนีมีแนวโน้มย่อตัวลงต่อ หุ้นที่ลงลึกและไม่แพงน่าจะเป็นทางเลือกในการเล่นเก็งกำไรไปก่อน
โดยเฉพาะ โรงพยาบาล และธนาคารเล็ก ส่วนการออกมาตรการชิม ช้อบ ใช้ รอบ 2 มาตรการกระตุ้นอสังหาฯ และตัวเลขจำนวนนักท่องเที่ยวเดือน ก.ย. จะออกมาดี ก็ยังไม่หนุนหุ้นที่ได้ประโยชน์ให้ขึ้น สะท้อนตลาดกำลังกังวลกับบางอย่าง โดยมองแนวรับบ่ายที่ 1603-1600 จุด และแนวต้านที่ 1615-1618 จุด แนะนำ BCH
ด้านนายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยมีแรงขายในหุ้นที่เกี่ยวข้องกับภาวะเศรษฐกิจต่อเนื่องจากเมื่อวานนี้ ทั้งในกลุ่มรับเหมาก่อสร้าง สื่อสาร และ SCC ขณะที่นักลงทุนไม่มั่นใจต่อแนวโน้มเศรษฐกิจโลก หลังจากที่เมื่อวานนี้การประกาศตัวเลขดัชนีผู้จัดการฝ่ายจัดซื้อ (PMI) ภาคการผลิตของยูโรโซน และสหรัฐ ยังอยู่ในทิศทางที่ชะลอตัว ทำให้วันนี้จึงเห็นแรงขายหุ้นที่เกี่ยวข้องกับเศรษฐกิจทั้งหมด
ประกอบกับหุ้นในกลุ่มเหล่านี้ยังไม่ได้ประกาศผลประกอบการไตรมาส 3/62 ออกมา ทำให้นักลงทุนบางส่วนอาจจะขายหุ้นออกไปก่อนเพราะความไม่มั่นใจ แต่หากประกาศผลประกอบการออกมาไม่แย่กว่าที่คาด ก็น่าจะทำให้นักลงทุนกลับเข้ามาซื้ออีกครั้ง
ส่วนหุ้นในกลุ่มแบงก์ยังมีแรงขายต่อเนื่อง แต่ก็อยู่ในเกณฑ์ที่ชะลอตัวลง หลังจากที่ร่วงลงแรงเมื่อวานนี้ ภายหลังจากการเปิดเผยเป้าหมายทางการเงินในปี 63 ของธนาคารกสิกรไทย จำกัด (มหาชน) หรือ KBANK ออกมาไม่ดีนัก ทำให้นักลงทุนมีความกังวลต่อภาพรวมเศรษฐกิจ
สำหรับการซื้อขายหุ้นในช่วงบ่าย ตลาดเริ่มมีแรงขายหุ้นกลุ่มไฟฟ้าเข้ามา หลังจากที่ดีดตัวขึ้นแรงต่อเนื่องหลายวันก่อนหน้านี้ นำโดยหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC, บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ฉุดให้ภาพรวมการลงทุนอ่อนแอลง